**Referat af AMG-møde på BI d. 29.08.2018:**

Til stede: Marianne Holmer **MH**, Mogens Flindt **MF**, Katrine Clement Kirkegaard **KCK**, Bente Frost Holbech **BFH**, Nicoline A. Nielsen **NAN**, Sonja Jacobsen **SJ** og Dina Holmgaard Skov **DHS**.

1. **Godkendelse af referat:**

Ingen bemærkninger som sådan – vi tager dem, når vi når til det tilsvarende punkt i dagsordenen.

1. **Arbejdsulykker/ tilløb/ sygefravær:**

* Sonja om mindre ulykke: kursist på et dykkerkursus (efteruddannelseskursus) pådrog sig en flænge i den ene arm. Der var nogle skarpe bolte i båden, som hun rev sig på, da hun fik hjælp til at komme op i båden igen efter dykning. Sonja laver en ”Skadesanmeldelse”, som vi har liggende, uden at Merete Habermann får en kopi. Fjord & Bælt som ejer båden, sørger for, at boltene skiftes.
* Dina om en nærved-ulykke: BlueCap-flaske/glasflaske eksploderede i Nordcees GMO-lab pga. overtryk. Glasflasken skulle afgasses (gøres ilt-fri vha. nitrogen fra en 50 L gasflaske via to nåle igennem gummiproppen i låget; gas ind via den ene nål og gas/ilt ud via den anden). Gasflasken har tre udtag med lige meget tryk på hver og da det ene på et tidspunkt slukkes, resulterer det i, at trykket stiger i de to resterende udtag. For højt gastryk opstår nu i den omtalte glasflaske og den eksploderer. Heldigvis kom ingen til skade, da laboratoriet var mennesketomt.

Der er efterfølgende gjort mange ting i GMO-lab, for at forhindre lignende ulykker.

* Sygefravær ser fint ud.
* Nogle enkelte har mange mertimer på flex-kontoen.

1. **Temadag:**

Programmet ligger nu så godt som fast.

Eftermiddagen:

* VIP: Undervisning.
* TAP: besøg på Faaborg Gymnasium.
* Ph.Ds/Post.docs: førstehjælpskursus.

Vi tjekker alle om alle i vores grupper er tilmeldt.

1. **APV/Trivselsundersøgelse:**

* AMG skal forberede Instituttet på den kommende APV.
* Bente er ikke helt tilfreds med udformningen af nogle af spørgsmålene i den kommende APV. Det drejer sig om sætningen ”den nærmeste ledelse”. Bente mener, at det er svært at tolke for medarbejderne, hvad deres nærmeste ledelse er. Marianne: vi skal sørge for at ”servere” APV´en så godt for medarbejderne, at ingen er i tvivl om nogle af spørgsmålene.
* Hvis der i den anonyme del af den kommende APV viser sig af være nogle på Instituttet, der ikke trives eller på anden måde er utilfredse, så skal vi opfordre folk til at melde ind til AMG, hvad der er galt.
* Der skal arrangeres et **oplæg om APV´en** på et torsdagsbrød: **MH**.

1. **Varslet risikobaseret tilsyn:**

* Katrine og Bente deltog i mødet om det varslede tilsyn (august 2018 – marts 2019).
* Hvis Arbejdstilsynet kommer på besøg, er der nogle vigtige ting, som alle i grupperne skal vide og det skal vi hver især sørge for:

- hvem er arbejdsmiljørepræsentant i gruppen (især MaxO)?

- hvor på nettet ligger den nuværende APV (Biologis er en løbende APV) og handlingsplan? Dette kan eventuelt vises på et gruppemøde.

- MH har fået lavet en poster som synliggør vores AMG-opgaver (hvem gør hvad). Den bliver hængt op, så den skal vi også fortælle om.

- alle skal også vide, at vi på Biologi arbejder løbende med emnet stress/psykisk arbejdsmiljø, så man skal løbende sige til, hvis der er noget, der presser sig for meget på. Her handler det også om, at vi som arbejdsmiljørepræsentanter ikke skal være de sidste, der får noget at vide om eventuelle problemer. Dette er måske en oplagt mulighed for os AMR at gå rundt og få snakket med gruppemedlemmerne, om der er noget, de er utilfredse med.

* Arbejdstilsynet går meget op i, at alle medlemmer af AMG kan dokumentere, at de er blevet tilbudt relevant efteruddannelse indenfor arbejdsmiljø. MH nævner Universiteternes arbejdsmiljø-konference 18.-19. marts 2019., som hun opfordrer os til at deltage i. Mailen fra MH den 18.september 2018 omhandlende denne konference er dokumentationen.
* Vores hjemmeside skal opdateres, så alle oplysninger er korrekte eller der skal være en henvisning til den ansvarlige for området.
* Hvis Arbejdstilsynet kommer på uanmeldt besøg: bed dem om at vente 5-10 min, ring til arbejdsmiljøkontoret og bed dem om at gå med rundt ved tilsynet.

1. **Opsamling – sidste rundering:**

* Katrine: Øjenskylleflaskerne er købt hjem og sat op de steder, hvor de manglede.
* Isotop-området: de slanger der lå midt på gulvet, er blevet fjernet.

1. **Eventuelt:**

* Bente spørger ind til en mail fra juni måned, der omhandler graviditets-APV. Der bliver bl.a. oplyst, at vi skal sende Gr.-APV´er til personalekontoret, som varetager sagsbehandlingen af barselssager. På den måde kan vi selv få slettet dokumenterne omhandlende sagerne i henhold til den nye GDPR. Er dette bare til information? MH: ja.
* Katrine: hvis man henter Gr.-APV på vores hjemmeside, virker linket ikke til den kemiske APV.
* Katrine undersøger om der findes en engelsk udgave af gr.-APV´en og om den er gældende. Ellers skal der henvises til den danske udgave.
* Bente: der ligger en for gammel udgave af Gr.-APV´en et sted på vores hjemmeside. Hun finder det, så vi kan få den slettet, så kun den nye og gældende er tilgængelig på hjemmesiden.
* Rengøring af isotop-området i akvarierummet: en gravid rengøringsassistent er af Marianne Due blevet rådet til ikke at gøre rent i det nævnte område, fordi det kan være farligt. Det er ikke okay. Hvis hun får lov til ikke at gøre rent i området, signalerer det, at vi brugere ikke er gode til at holde farlige ting adskilt fra ikke farlige. Bente snakker med Heidi om at følge op på sagen, så der i fremtiden ikke er nogen tvivl om, at gravide selvfølgelig på sikker vis kan rengøre området.
* Cykelparkering: efter sommerferien er der blevet fjernet mange cykelparkeringspladser pga. ombygninger/udbygninger. SDU opfordrer ansatte til at cykle på arbejde, men den nye cykelparkering ved indgang P bliver lavet uden overdækning og den er placeret lige ved skoven, som er tilholdssted for rigtigt mange fugle og de skider på alle cyklerne. MH har talt med Tom Gregersen om emnet og han fortæller, at fuglenes reder i skoven vil blive fjernet til vinter og så vil fuglene på sigt forsvinde. Et andet argument for ikke at overdække cykelstativerne er, at det tager lyset fra kontorer/laboratorier der er på den anden side af vinduerne. Man kunne måske overdække med noget transparent, eller overdække nogle flere af de stativer, som ikke er placeret ved vinduer? Lige nu må vi henvise til andre steder på SDU, hvor stativerne er overdækket.
* Toiletter: vi har fået klager over, at de er ulækre og de lugter meget. De trænger til en renovering, problemet er bare, hvornår de kan lukkes ned for netop at renovere? Generelt er det meget lang ventetid på opgaver som Teknisk Service skal udføre. Måske vi kan rejse toiletsagen (og cykelparkeringssagen) som et arbejdsmiljøproblem og på den måde få skubbet lidt til tingene?
* Udendørsområdet mellem Biologi og BMB: de opsatte containere blev først placeret alt for tæt på kontorvinduerne, men er nu rykket længere ud fra væggen. Opstår der flere ting relateret til byggeriet udendørs, så henvender man sig til Peter og han har kontakten til Plan&Byg og Bygningsstyrelsen.

1. **Rundering:**

Rundering af fællesarealer er udsat til næste gang

Kommende runderinger:

~~Nordcee lab.~~

~~Tox/Fys lab.~~

~~Øko lab.~~

~~Værksted~~

~~Lyd- og adfærd-lab.~~

~~Akvarierum~~

Fællesarealer

Kontorer